EkBass/fiwiki-20250220-pages-articles huggingface dataset:
Pentti Kivistö

Pentti Eino Johannes Kivistö (11. elokuuta 1922 Lappee – 2016)Lappeenrannan seurakunnat, Kivistö, Pentti Eino Johannes, Ristikankaan hautausmaan muistolehto, haudattu 23. elokuuta 2016, viitattu 2021-08-19 oli suomalainen kirjailija. Kivistö toimi Kirjoittajayhdistys Paltta ry:n johtokunnassa 1963−1965, 1969−1971, ja puheenjohtajana 1968. Kivistö on antanut kirjallisuusarvosteluja Kansan Työlle 1953−1957, Suomalaiselle Suomelle 1958−1961, ja TV-arvosteluja Etelä-Saimaalle 1970−1974. == Teoksia == * Luolakuvat : runoja. WSOY 1952 * Vedenharmaat urut. Karisto 1956 * Urho. Karisto 1958 * Naamiot : 1-näytöksinen huvinäytelmä. Seuranäytelmiä 605. Karisto 1965 == Lähteet == * === Viitteet === Luokka:Suomalaiset kirjailijat Luokka:Vuonna 1922 syntyneet Luokka:Vuonna 2016 kuolleet
Mäntyluodon vanha rautatieasema

Mäntyluodon vanha rautatieasema (lyh. Mn) on -rataosuudella sijaitseva lakkautettu rautatieliikennepaikka. Aseman korvasi vuonna 1984 rakennettu Mäntyluodon uusi asema. Se sijaitsee aivan Mäntyluodon sataman tuntumassa ja rakennettiin arkkitehti Bruno Granholmin laatimien tyyppipiirustusten pohjalta vuonna 1900. Rautatieyhteys Porin ja Mäntyluodon välille oli valmistunut vuotta aiemmin. Asemarakennusta laajennettiin vuosina 1912 ja 1915, ja sen läheisyyteen rakennettiin tiilinen kaksipaikkainen veturitalli ja siihen liittynyt vesitorni. Mäntyluodon vanhalle asemalle oli henkilöliikennettä aina vuoteen 1953 saakka ja lyhyen aikaa vielä vuonna 1975. Uuden aseman valmistuttua siirtyi vanha asema Porin kaupungin omistukseen. Mäntyluodon vanha asema on osa Mäntyluodon luotsi- ja satamaympäristöä, joka kuuluu Museoviraston määrittelemiin Valtakunnallisesti merkittäviin rakennettuihin kulttuuriympäristöihin. Asema-alueella on ollut asemarakennuksen lisäksi muun muassa kolme asuinrakennusta, veturitalli sekä ratavartijan talo. Osa rakennuksista on purettu sataman laajennusten alta, mutta vanhan asemarakennuksen lisäksi on jäljellä veturitalli.Rakennusperintörekisteri Jussi Iltanen: Radan varrella: Suomen rautatieliikennepaikat (2. painos), s. 131. Helsinki: Karttakeskus, 2010. == Lähteet == * === Viitteet === == Aiheesta muualla == *Vanhoja kuvia Luokka:Satakunnan lakkautetut rautatieliikennepaikat Luokka:Porin rautatieliikennepaikat Luokka:Bruno Granholmin suunnittelemat rakennukset
Katja Alvik

Eva Unelma Vaahtera, kirjailijanimi Katja Alvik (1. syyskuuta 1929 Helsinki – 2020) oli suomalainen kirjailija. Alvikin esikoisromaani Syntisten paratiisi sijoittui 1920-luvun kieltolakiajan ruotsinkieliseen rannikkokylään pirtun salakuljettajineen. Romaani Keisarin linnoitus sijoittui ensimmäisen maailmansodan aikoihin kun venäläiset tekivät linnoitustöitä Helsingin ympäristössä. Rakkautta ruukin varjossa on taas 1900-luvun alkuun Finkkelin ruukinkylään sijoittuva rakkaustarina. == Teoksia == * Syntisten paratiisi. Gummerus 1975 * Keisarin linnoitus. Gummerus 1977 * Rakkautta ruukin varjossa. Gummerus 1980 == Lähteet == * * Kirjasampo.fi : Katja Alvik === Viitteet === Luokka:Suomalaiset kirjailijat Luokka:Vuonna 1929 syntyneet Luokka:Vuonna 2020 kuolleet
Antti Kovanen

Antti Kovanen (13. heinäkuuta 1929 Vaasa – 10. lokakuuta 2001) oli suomalainen toimittaja ja kirjailija. Kovanen liittyi Suomen Kommunistisen puolueen jäseneksi 1950 ja opiskeli Moskovassa NKP:n puoluekoulussa vuodesta 1955 alkaen. Kovanen oli 1950- ja 1960-lukujen vaihteessa Moskovan radion suomenkielisen toimituksen jäsen ja toimi myös Yleisradion ja Kansan Uutisten avustajana. Myöhemmin Kovanen toimi Yleisradion toimittajana Suomessa. Kovanen haastatteli 3. heinäkuuta 1961 Suomessa vieraillutta kosmonautti Juri Gagarinia. Hän nousi yhdessä kuvausryhmän kanssa Moskovasta tulleeseen junaan Lahdessa ja teki 10 minuuttia kestäneen haastattelun junan matkatessa Helsinkiin. Vuonna 1970 Kovanen julkaisi kirjan Kommunismin kriisi, jossa hän käsitteli Tšekkoslovakian miehitystä 1968 ja sitä seuranneita puoluepuhdistuksia, Neuvostoliiton ja Kiinan erimielisyyksiä sekä SKP:n sisäisiä erimielisyyksiä. Kirjan julkistamisen seurauksena Kovanen joutui SKP:n taistolaisten lyömäksi, eivätkä myöskään Aarne Saarisen johtamat enemmistökommunistit tukeneet häntä. Kovanen erotettiin SKP:stä vielä samana vuonna. Katkeroituneena hän liittyi myöhemmin SDP:n jäseneksi. Vuonna 1976 Kovanen julkaisi omaelämäkerrallisen lapsuus- ja nuoruusvuosiinsa sijoittuvan romaanin Työläisen kakara. == Teoksia == * Kommunismin kriisi. Otava 1970 * Politiikan maailma : Kansainvälisen politiikan hakuteos ; kirj. Antti Kovanen ja Juhani Lehtola. Otava 1970 * Työläisen kakara : romaani. Otava 1976 * Kallion luistinrata Brahis 60 vuotta. Kallion luistinrata, Helsinki 1992 == Lähteet == * * Aimo Ruusunen : Todeksi uskottua : kansandemokraattinen Neuvostoliitto-journalismi rajapinnan tulkkina vuosina 1964-1973, väitöskirja. Jyväskylän yliopisto 2008, Antti Kovasesta ss. 183-185 * Minun Venäjäni 11.4.2008 : Reijo Nikkilä : Juri Gagarinin lennosta 47 vuotta * Ylen Elävä arkisto : Antti Kovanen haastattelee Juri Gagarinia == Aiheesta muualla == * Ylen Elävä arkisto : Suojasäästä sosialismin romahdukseen, vieraana toimittaja Antti Kovanen. Esitetty 2.5.1991 * Ylen Elävä arkisto : Kuuba – sosialismin sokerisaari, Antti Kovasen filmiraportti vuodelta 1966 Luokka:Suomalaiset toimittajat Luokka:SKP:ssä (1918–1990) vaikuttaneet henkilöt Luokka:Suomalaiset kirjailijat Luokka:Ulkomaankirjeenvaihtajat Luokka:Vuonna 1929 syntyneet Luokka:Vuonna 2001 kuolleet
Alaska (kanirotu)

Alaska on Saksasta peräisin oleva kanirotu. Se on keskikokoinen, ja väriltään musta. Alaskan ihannepaino on noin 3,0-3,7 kilogrammaa. Rotu jalostettiin turkiseläimeksi, tavoitteena oli jäljitellä Alaskasta saatavia hopeaketunnahkoja kanilla, jolla oisi valkoinen aluskarva ja musta peitinkarva. Kokomusta väritys oli vahinko, mutta kasvattaja päätti kuitenkin tuoda rodun kaninäyttelyihin 1900-luvun alussa. == Lähteet == Luokka:Kanirodut
Categoriae decem

Categoriae decem ("Kymmenen kategoriaa") eli Paraphrasis Themistiana on keskiaikainen latinankielinen yhteenveto Aristoteleen teoksesta Kategoriat. Se käsittelee nimensä mukaisesti Aristoteleen kymmentä kategoriaa. Teos oli varhaiskeskiajalla keskeisiä logiikan alan lähteitä. Categoriae decem on mahdollisesti peräisin 300-luvulta. Teos laitettiin perinteisesti Augustinuksen nimiin, mutta nykyään sitä ei pidetä enää tämän kirjoittamana. Tätä perua kirjoittajaan viitataan kuitenkin usein nimellä Pseudo-Augustinus. Nimitys Paraphrasis Themistiana puolestaan viittaa siihen, että teos on laitettu myös Themistioksen nimiin. Teos on luonteeltaan uusplatonilainen. Teos on säilynyt, koska sitä luettiin laajalti varhaiskeskiajalla. 700-luvulta alkaen se toimi yhtenä keskeisimmistä logiikan opetuksen teksteistä keskiaikaisessa Euroopassa. Teosta pidettiin usein Aristoteleen teoksen kokonaisena käännöksenä, ennemmin kuin tiivistelmänä. Teos oli merkittävä, koska se oli herättämässä uutta kiinnostusta logiikan alan tutkimukseen varhaiskeskiajan Euroopassa. Tämä kehitys vaikuttaa saaneen alkunsa Kaarle Suuren hovissa: siellä toimineelta Alkuinilta voidaan löytää varhaisimmat viittaukset teoksen käyttöön, ja hän vaikuttaa saattaneen teoksen laajempaan käyttöön frankkien valtakunnassa. Hän hyödynsi teosta erityisesti omassa teoksessaan De Dialectica.Teoksessa Migne, J-P.: Patrologia Latina. Teoksesta saivat vaikutteita myös muun muassa Fredegisius Toursilainen ja Johannes Scotus Eriugena.Marenbon, John: "John Scottus and the Categoriae decem". Teoksessa Heiricus Auxerrelainen kirjoitti teokseen glossia. 1000-luvulta alkaen teoksen kaltaisten uusplatonilaisten tekstien merkitys väheni ja ne korvasi aristoteelisempi lähestymistapa, kun Aristoteleen alkuperäisten teosten latinankielisiä käännöksiä alkoi tulla saataville läntisessä Euroopassa. == Lähteet == == Kirjallisuutta == * Luokka:Antiikin latinankieliset kirjat Luokka:Kirjat logiikasta
Jumbo (myymälä)

Jumbo on alankomaalainen supermarketketju. Se on osa yksityisessä omistuksessa olevaa Van Eerd Groupia. Van Eerd oli alun perin tukkumyymäläketju, jonka ensimmäinen myymälä oli avattu vuonna 1921. Vuonna 1983 Van Eerd perusti "Jumbo Supermarkten"-supermarketketjun. Nykyään Jumbo on yksi Alankomaiden nopeiten kasvavimmista supermarketketjuista, sillä sen markkinaosuus kasvaa vuosi vuodelta 50 prosentilla. Yritys työllistää yhteensä 10 000 ihmistä ja huhtikuussa 2006 Jumbolla oli yhteensä 53 yrityksen omaa sekä 24 franchise- yrittäjän myymälää. ==Lähteet== == Aiheesta muualla == Luokka:Alankomaalaiset yritykset
Debenhams

Debenhams oli vuonna 1778 perustettu ja 2020 lopetettu brittiläinen tavarataloketju. Sen tavaramerkin omistaa nyt verkkokauppayritys Boohoo. Debenhamsilla oli vuoden 2012 paikkeilla Yhdistyneessä kuningaskunnassa ja Irlannissa 153 tavarataloa. Lisäksi ketjulla oli yhteensä 69 myymälää 24 muussa maassa. Vuosituhannen vaihteen jälkeen Debenhams joutui monien muiden tavarataloyhtiöiden tavoin taloudellisiin vaikeuksiin, koska se ei osannut ennakoida vaatekaupan muutosta vaan lisäsi myymälämäärää vaatteiden verkkokaupan yleistyessä. 2010-luvun loppupuolella Debenhamsin vaikeudet pahenivat, osakekurssi romahti alle kymmenesosaan entisestä ja velkojat ottivat yrityksen valvontaansa. Vuonna 2019 Debenhamsin uusi omistaja ilmoitti sulkevansa 22 ketjun 50 myymälästä Britanniassa. Uuden omistajaehdokkaan vetäydyttyä neuvotteluista Debenhams-ketju lopetti toimintansa vuoden 2021 vaihteessa. ==Lähteet== ==Aiheesta muualla== *Debenhamsin kotisivu Luokka:Brittiläiset tavaratalot
Yrjönkatu (Pori)

Yrjönkatu on noin kilometrin pituinen katu Porin keskustassa. Sen keskiosaa kutsutaan yleisesti myös nimellä Kävelykatu. Yrjönkatu kulkee keskustan ruutukaava-alueen halki. Se alkaa Porin linja-autoaseman edustalla olevalta Keskusaukiolta, päättyen Kokemäenjoen Etelärannassa joen ylittävälle Porinsillalle. Yrjönkatu on keskustan tärkein liikekatu. Sen varrella sijaitsee kauppakeskuksia, tavara- ja liiketaloja, pankkeja, ravintoloita, virastoja sekä muun muassa Porin kauppatori. Noin 450 metrin pituinen osuus Yrjönkadun keskivaiheilla on kävelykatuna. ==Historia== Yrjönkatu syntyi vuonna 1852, jolloin Turun ja Porin läänin lääninarkkitehti G. T. von Chiewitz laati tulipalossa tuhoutuneelle kaupungille uuden asemakaavan. Kadusta tuli yksi ruutukaava-alueen kahdeksasta pohjois-eteläsuunnassa kulkevasta kadusta. Sen alkuperäiseksi nimeksi oli merkitty Georgs gatan, roomalaisen marttyyrin Pyhän Yrjön mukaan. Hänen mukaansa on Venäjän vallan aikana nimetty myös muita katuja Suomen eri kaupungeissa. Valtatie 8 kulki Porin keskustan läpi Yrjönkatua pitkin aina vuoteen 1974 saakka. Linnansillan valmistuttua valtatien liikenne siirtyi kahden korttelin verran idemmäksi Vähälinnankadulle. Yrjönkadun keskiosa muutettiin kävelykaduksi vuonna 1977. Kyseessä oli Suomen ensimmäinen asemakaavassa vahvistettu kävelykatu. ==Kadun varrella olevia rakennuksia ja paikkoja== Yrjönkadun keskiosa kävelykadun varrella on Porin halutuinta ja kalleinta liiketilaa. Siellä sijaitsevat muun muassa kauppakeskukset Teljäntori ja IsoKarhu sekä Porin kauppatori ja kauppahalli. Tavarataloista Yrjönkadulla toimivat Anttila ja Sokos. Kävelykadulla on myös useiden valtakunnallisten ketjujen myymälöitä. Kävelykatuosuuden alkupäässä sijaitsee arkkitehtuurisesti merkittävä kauppakeskus BePOP. Lisäksi kävelykadulla on Promenadikeskus, joka on vuonna 1999 avattu konsertti- ja elokuvakeskus. Kävelykadun jälkeisellä kauppatorin pohjoispuolisella osuudella on useita pieniä kivijalkamyymälöitä sekä vuonna 1967 valmistunut Porin postitalo. Kauppatorin pohjoispuolella oleva osuus on päällystetty mukulakivillä. Aivan Yrjönkadun loppupäässä Kokemäenjoen rannassa sijaitsee vuodelta 1863 oleva uusgotiikkaa edustava Keski-Porin kirkko puistoineen. Kadun länsipuolen viimeinen kortteli ennen jokirantaa kuuluu arvokkaaseen 1800-luvulla rakennettuun Kivi-Porin alueeseen. Muutoin kadun rakennuskanta on muutamaa poikkeusta lukuun ottamatta peräisin 1950–1980-luvuilta. Yhtään vanhaan kaupunkikeskustaan kuulunutta puutaloa ei ole enää jäljellä. Yrjönkadun ja Itäpuiston risteyksessä sijaitsee Eetu Salinin mukaan Eetunaukioksi nimetty tapahtuma-aukio, jossa on muun muassa katukahviloita sekä esiintymislava. File:Promenadikeskus Pori 2021.jpg|Promenadikeskus File:Isokarhu Pori II.jpg|IsoKarhu File:Teljäntori sisäänkäynti.jpg|Teljäntori File:Kauppahalli Pori.jpg|Porin kauppahalli ==Lähteet== *Pori-tieto ===Viitteet=== Luokka:Porin kadut
3-metyylifentanyyli

3-metyylifentanyyli (3-MF, mefentanyyli) on opioidi ja fentanyyli- johdannainen. Se on yksi voimakkaimmista laittomasti myydyistä huumeista, se on noin 400–6 000 kertaa morfiinia voimakkaampaaHenderson GL. Designer Drugs: Past History and Future Prospects Journal of Forensic Science. 33(2):569–575 (1988) isomeeristä riippuen.Studies on synthesis and relationship between analgesic activity and receptor affinity for 3-methyl fentanyl derivatives. PubMedStereoisomers of 3-methylfentanyl: synthesis, absolute configuration and analgesic activity PubMed 3-metyylifentanyyli löydettiin ensi kerran 1974Synthesis and pharmacology of the diastereoisomers of N-[3-methyl-1-(2-phenylethyl)-4-piperidyl]-N-phenylpropanamide and N-[3-methyl-1-(1-methyl-2-phenylethyl)-4-piperidyl]-N-phenylpropanamide Journal of Medicinal Chemistry ja ilmaantui nopeasti katukauppaan laittomasti tuotettuna α-metyylifentanyylin korvikkeena. Pian huomattiin 3-metyylifentanyylin olevan huomattavasti α-metyylifentanyylia (20–2 000 × morfiini) vahvempaa ja niin muodoin myös vaarallisempaa. Aineita myytiin nimellä "China White".The bogus drug: Three methyl & alpha methyl fentanyl sold as "China White" 3-metyylifentanyyliä myytiin pimeillä markkinoilla vain lyhyen aikaa 1984–1985; sen suunnaton teho teki sen houkuttavaksi tuotteeksi, koska raseeminen 3-MF on 10–15 kertaa fentanyyliä vahvempaa; yhdestä grammasta 3-metyylifentanyyliä sai tuhansia käyttöannoksia laimennettunakin. 3-MF on sen jälkeen ilmaantunut eri puolilla maailmaa Outbreak of designer drug--related deaths in Pennsylvania. PubMed. Se on aiheuttanut 2000-luvulla useita kuolemantapauksia Suomessa.Blood levels of 3-methylfentanyl in 3 fatal poisoning cases. Ilkka Ojanperä et al Voimakkaampiakin fentanyylin johdannaisia on löydetty, kuten karfentaniili ja Beeta- hydroksi-3-metyylifentanyyli, mutta niitä on vaikeampi valmistaa. 3-metyylifentanyyli vaikuttaa samoin kuin fentanyyli, mutta se sitoutuu myy- reseptoriin tehokkaammin. Koska fentanyylin tiedetään aiheuttaneen kuolemia viihdekäytössä, tämä vaara on sitäkin suurempi 3-metyylifentanyylillä. Sen sivuvaikutuksia ovat kutina, pahoinvointi sekä hengityksen lamaantuminen, mikä on hengenvaarallinen tila. Vasta-aineena käytetään naloksonia tai naltreksonia. == Lähteet == ==Aiheesta muualla== * PubChem * ChemSpider * DrugBank * Valtioneuvoston asetus huumausaineina pidettävistä aineista Finlex Luokka:Fentanyylijohdokset
Karvasvalmukka

Karvasvalmukka (Leucopaxillus gentianeus), aiemmin karvasvalmuska, on valmukoihin kuuluva sieni. Sen lakki voi kasvaa jopa 15 cm leveäksi ja on pinnaltaan kuiva ja samettimainen. Väriltään se on punaruskea. Jalka voi olla korkeimmillaan 8 cm pitkä. Heltat ovat valkoiset ja tiheässä. Ikääntyneissä yksilöissä heltat tulevat pilkukkaiksi. Haju on jauhomainen ja maku on erittäin karvas.Kasvaa havumetsissä vanhojen kuusten läheisyydessä. Käyttökelvoton pahan makunsa takia.Ryman/Holmåsen Suomen ja pohjolan sienet ISBN 951-0-14286-7 Sivu 309 == Lähteet == Luokka:Tricholomataceae
Baby Alice

Baby Alice on ruotsalainen eurodance-yhtye. Yhtyeen jäseninä toimivat Tim Åström, Andrew Smith, ja laulaja Natalie Granath. ==Diskografia== ===Singlet=== * 2005 – Silicon Valley * 2005 – Monstertruck * 2006 – Size Matter * 2006 - Shake It * 2006 – VM-Feber * 2007 – Mr. DJ * 2008 - Mambo (Dance Edit) * 2009 – Hurricane * 2010 - Piña Colada Boy * 2011 - Heaven is a dancefloor * 2011 - Sexy * 2012 - One world * 2016 - Naked * 2018 - VM-Feber (Fifa World Cup 2018 in Russia) (Remake) * 2020 - Woff * 2020 - Ice Cream ==Aiheesta muualla== *Yhtyeen kotisivut Luokka:Ruotsalaiset eurodanceartistit ja -yhtyeet
Jane Tuovinen

Jane Tuovinen (25. syyskuuta 1937 Tampere – 29. elokuuta 2012 Helsinki) oli suomalainen tietokirjailija. Tuovinen kirjoitti erityisesti terveysaiheista. Tuovinen suoritti sosionomin tutkinnon Yhteiskunnallisessa korkeakoulussa. Kiinnostus terveysaiheisiin heräsi omasta sairastumisesta MS-tautiin. Hän pyrki vaikuttamaan yhteiskunnan päätöksentekoon niin kirjoittamalla kuin MS- liiton jäsenenä ja järjestöaktiivinakin. Hän oli myös perustamassa vuonna 1993 Suomen eutanasiayhdistys Exitus ry:tä, jonka puheenjohtajana ja myöhemmin sihteerinä hän toimi. Pyörätuolin käyttö 20 viime vuotena ei rajoittanut hänen toimintaansa.Kuolleet, Helsingin Sanomat, 4.10.2012 sivu C 8 Artikkelin verkkoversio ==Teokset== *Tietäjistä kuppareihin, kansanparannuksesta ja parantajista Suomessa, WSOY, 1984 ISBN 951-0-12474-5 *MS ja elämänhallinta, teksti: Juhani Wikström, Jane Tuovinen, Suomen MS-liitto, 1998 Sarja: Suomen MS-liiton julkaisusarja, 1236-9047; n:o 18, ISBN 952-9797-18-4 ==Lähteet== Luokka:Suomalaiset toimittajat Luokka:Vuonna 1937 syntyneet Luokka:Vuonna 2012 kuolleet
Winner Anacona

Winner Andrew Anacona Gómez (s. 11. elokuuta 1988) on kolumbialainen maantiepyöräilijä, joka on kilpaillut myös ratapyöräilyssä. Hän aloitti ammattilaisuransa Lampre-joukkueessa 2012, ja siirtyi Movistar Teamiin 2015. Kausilla 2020–2022 hän edusti Arkéa-Samsicia. Vuodesta 2023 lähtien hän on edustanut amatööritason joukkueita. Anacona saavutti junioreiden Pan-Amerikan mestaruuskilpailuissa 2006 ratapyöräilyssä hopeaa joukkuetakaa-ajossa ja pronssia henkilökohtaisessa takaa-ajossa sekä maantiepyöräilyssä hopeaa maantieajossa. Hän voitti samana vuonna junioreiden Kolumbian-mestaruuden maantieajossa sekä ratapyöräilyn takaa-ajossa ja pisteajossa. Anacona voitti Trofeo Matteotti -kilpailun alle 23-vuotiaiden sarjan 2010. Seuraavana vuonna hän voitti nuorten Italian ympäriajoksi kutsutun Baby Giron viidennen etapin ja sijoittui kokonaiskilpailussa toiseksi. Hän sijoittui 19:nneksi Espanjan ympäriajossa 2012. Hän voitti yhdeksännen etapin Espanjan ympäriajossa 2014 ja oli kolmas 18. etapilla Ranskan ympäriajossa 2015. Hän voitti kokonaiskilpailun ja viidennen etapin Vuelta a San Juan -kilpailussa 2019. Hän voitti Trofeo Andratx -kilpailun 2021 ja Route d'Occitanien mäkikirikilpailun 2022. == Lähteet == Luokka:Kolumbialaiset maantiepyöräilijät Luokka:Vuonna 1988 syntyneet Luokka:Elävät henkilöt
Fosforipentafluoridi

Fosforipentafluoridi (PF5) on fosforin ja fluorin muodostama epäorgaaninen molekyyliyhdiste. ==Ominaisuudet== Fosforipentaluoridi on huoneenlämpötilassa väritön ja epämiellyttävän hajuinen kaasu. Se reagoi veden kanssa hydrolysoituen ensin fosforyylifluoridiksi, joka hajoaa edelleen fluorifosforihapoiksi ja fosforihapoksi sekä vetyfluoridiksi. Yhdiste on Lewis-happo eli se kykenee vastaanottamaan elektroniparin. Se muodostaa komplekseja Lewis-emästen, kuten amiinien, eettereiden, sulfoksidien ja nitriilien ja fluoridi-ionin kanssa. Rakenteeltaan fosforipentafluoridi on trigonaalinen bipyramidi. Charles B. Lindahl & Tariq Mahmood: Fluorine Compounds, Inorganic, Phosphorus, Kirk-Othmer Encyclopedia of Chemical Technology, John Wiley & Sons, New York, 2000 Viitattu 04.10.2012Gerhard Bettermann, Werner Krause, Gerhard Riess & Thomas Hofmann: Phosphorus Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000 Viitattu 04.10.2012 ==Valmistus ja käyttö== Tyypillisin tapa valmistaa fosforipentafluoridia on fosforipentakloridin fluoraus käyttäen arseenitrifluoridia, kalsiumfluoridia, vetyfluoridia, lyijyfluoridia, antimonitrifluoridia tai hopeafluoridia. :3 PCl5 \+ 5 AsF3 → 3 PF5 \+ 5 AsCl3 Muita tapoja valmistaa yhdistettä ovat fosforipentoksidin tai fosforihapon ja alkali- tai maa-alkalimetallifluoridin, fosforyylifluoridin ja vetyfluoridin tai rikkiheksafluoridin ja fosforitrifluoridin välisellä reaktiolla. Fosforipentafluoridin käyttö on melko vähäistä. Sitä voidaan käyttää mietona fluorauskemikaalina tai katalyyttinä polymerointireaktioissa tai fosforin lähteenä puolijohteita valmistettaessa. ==Lähteet== Luokka:Fluoridit Luokka:Fosforiyhdisteet
Mika Riutto

Mika Riutto (s. 2. syyskuuta 1973 Lahti) on suomalainen entinen jalkapalloilija. Hän oli pelipaikaltaan hyökkäävä keskikenttäpelaaja. Riutto pelasi Lahden Reippaassa viisi Veikkausliigan ottelua kaudella 1991. Kaudella 1994 hän voitti 15 maalillaan Ykkösen maalikuninkuuden.Veikkausliiga Riutto toimii Suomen Palloliiton Helsingin piirin valmennuspäällikkönä ja valmentaa Järvenpään Palloseuran junioreita. Hän on käynyt Jalkapallovalmentajakoulun.Palloliitto ==Lähteet== Luokka:Suomalaiset jalkapalloilijat Luokka:Vuonna 1973 syntyneet Luokka:Elävät henkilöt
Jeff Glass

Jeff Glass (s. 19. marraskuuta 1985 Calgary, Alberta, Kanada) on kanadalainen jääkiekkomaalivahti, joka pelaa Chicago Blackhawksin organisaatiossa. Hän pelaa pääosin sen farmijoukkue Rockford IceHogsissa. == Ura == === Seurajoukkueissa === Ennen ammattilaisuraansa Glass pelasi yhden kauden AJHL:n Crowsnest Pass Timberwolvesissa sekä kolme kautta WHL:n Kootenay Icessa. Hänet palkittiin vuonna 2005, viimeisen juniorikautensa jälkeen sekä WHL:n että juniorisarjojen kattojärjestö CHL:n parhaan maalivahdin palkinnoilla (Del Wilson Trophy ja CHL Goaltender of the Year), minkä lisäksi hänet nimettiin molempien tähdistökentällisiin. Hän pelasi viimeisellä WHL-kaudellaan 51 runkosarjaottelua ja saavutti päästettyjen maalien keskiarvon 1,76 sekä torjuntaprosentin 93,2, jotka molemmat ovat Kootenayn seuraennätyksiä.Elite Prospects Syyskuussa 2005 Glass teki kolmivuotisen tulokassopimuksen hänet varaustilaisuuden 2004 kolmannella kierroksella varanneen NHL-seura Ottawa Senatorsin kanssa. Hän pelasi ensimmäisellä ammattilaiskaudellaan kuusi ottelua Ottawan AHL-farmijoukkueessa Binghamton Senatorsissa sekä 39 runkosarja- ja kolme pudotuspeliottelua ECHL:n Charlotte Checkersissä. Vuodesta 2006 alkaen hän pelasi kolme kautta vakituisesti AHL:ssä saamatta kuitenkaan näytönpaikkaa NHL:ssä. Vuosina 2009–2012 Glass pelasi kazakstanilaisseura Barys Astanassa KHL:ssä. Kaudella 2009–2010 hän oli joukkueensa eniten otteluita pelannut maalivahti ennen Aleksei Kuznetsovia, kausilla 2010–2011 ja 2011–2012 puolestaan toiseksi eniten otteluita pelannut Vitali Jeremejevin jälkeen. Kaudeksi 2012–2013 hän teki sopimuksen samassa liigassa pelaavan venäläisseura Sibir Novosibirskin kanssa. Hän oli tuolla kaudella joukkueensa ykkösmaalivahti ja sai runkosarjassa torjuntaprosentikseen 93,3 sekä päästettyjen maalien keskiarvokseen 2,02, molemmat ammattilaisuransa parhaita lukemia. Toukokuussa 2013 Glass siirtyi KHL-seura Spartak Moskovaan. Hän toimi Spartakin ykkösmaalivahtina tammikuuhun 2014, jolloin talousvaikeuksiin ajautunut seura myi hänet TsSKA Moskovaan. Kauden 2014–2015 Glass pelasi Lada Toljattissa. Hän pelasi kauden aikana 14 ottelua, vähemmän kuin millään muulla kaudella ammattilaisuransa aikana. Kaudeksi 2015–2016 hän siirtyi Dinamo Minskiin. === Maajoukkueessa === Glass edusti Kanadan alle 20-vuotiaiden maajoukkuetta yksissä nuorten maailmanmestaruuskilpailuissa, vuonna 2005. Hän pelasi turnauksessa viisi ottelua ja oli voittamassa nuorten MM-kultaa. Kanadan A-maajoukkueessa Glass ei ole pelannut. == Lähteet == * === Viitteet === == Aiheesta muualla == * Luokka:Kanadalaiset jääkiekkomaalivahdit Luokka:Ottawa Senatorsin varaamat pelaajat Luokka:Vuonna 1985 syntyneet Luokka:Elävät henkilöt
Frankenstein (Chisun kappale)

Frankenstein on Chisun 13. heinäkuuta 2012 julkaisema single, joka sisältyy artistin kesäkuussa 2012 julkaistulle Kun valaistun 2.0 -albumille. "Frankenstein" on sijoittunut parhaimmillaan Latauslistan sijalle 14. Kappale oli myös keväällä 2012 MTV3-kanavalla esitetyn Helsingin herra -televisiosarjan tunnuskappale. ==Kappaleet== # ==Listasijoitukset== Lista Sija Latauslista 14 Suomen virallinen singlelista – Radiolista 4 ==Lähteet== Luokka:Chisun kappaleet Luokka:Vuoden 2012 kappaleet
Teljäntori

Teljäntori on Porin keskustassa sijaitseva, vuonna 1972 valmistunut kauppakeskus. Se on Porin ensimmäinen ja myös yksi Suomen vanhimmista kauppakeskuksista. Teljäntori käsittää nelikerroksisen rakennuksen, jonka kaksi ylintä kerrosta toimivat pysäköintitiloina. Lisäksi korttelikokonaisuuden päälle sijoittuu kaksi viisikerroksista tornia. Alimmissa kerroksissa on korttelin lävitse Yrjönkadulta Antinkadulle ulottuvat kauppakäytävät. Myös toiseen kerrokseen on mahdollisuus kulkea ulkokautta. Kauppakäytävän keskellä on aukio, joka ulottuu avonaisena pysäköintitasoille asti. Katutason kauppakäytävään on sisäänkäynti myös Liisankadun puolelta. Rakennuksen molemmissa päissä on lisäksi viisikerroksiset toimistotornit. Teljäntorissa toimii noin 70 eri liikettä. Toimistorakennuksissa on yksityisten lisäksi myös kaupungin virastoja. == Lähteet == *Teljäntorin kotisivut Luokka:Porin kauppa- ja ostoskeskukset Luokka:Karhunpää
HMS Apollo (F70)

HMS Apollo (viirinumero F70) oli Britannian kuninkaallisen laivaston Leander- luokan fregatti. == Valmistus == Alus tilattiin Yarrow Shipbuildersilta, missä köli laskettiin 21. marraskuuta 1969. Se laskettiin vesille 15. lokakuuta 1970 ja valmistui 28. toukokuuta 1972.Meyer, C. J. s. 112 == Palvelus == Alus myytiin 1988 Pakistanille, joka liitti sen laivastoonsa. == Lähteet == * * === Viitteet === Luokka:Leander-luokan fregatit Luokka:Yarrow’n valmistamat alukset
Rami Rintanen

Rami Rintanen (s. 20. joulukuuta 1967 Rauma) on suomalainen uransa lopettanut jalkapalloilija. Hän oli pelipaikaltaan keskikenttäpelaaja. Rintasen kasvattajaseura on Pallo-Iirot. Hän pelasi Veikkausliigassa kausina 1994–1995 yhteensä 50 ottelua FC Oulussa ja Vaasan Palloseurassa. Peliuransa aikana hän toimi myös FC Rauman pelaajavalmentajana Kakkosessa ja Kolmosessa. ==Lähteet== Luokka:Suomalaiset jalkapalloilijat Luokka:Vuonna 1967 syntyneet Luokka:Elävät henkilöt
Indonesian asevoimat

Indonesian asevoimat (Tentara Nasional Indonesia, TNI) on Indonesian maanpuolustuksesta huolehtiva yksikkö. Se koostuu maavoimista (TNI-Angkatan Darat, TNI-AD), merivoimista (TNI-Angkatan Laut, TNI-AL), johon sisältyy merijalkaväki (Korps Marinir, KorMar), ilmavoimista (TNI-Angkatan Udara, TNI- AU) sekä kansallisesta ilmatorjuntayksiköstä (Kommando Pertahanan Udara Nasional, Kohanudnas). Kahdeksantoistavuotiaat ovat asevelvollisia, mutta vain osa ikäluokasta suorittaa vapaaehtoisen varusmiespalveluksen. Maa käyttää sotilasmenoihin kolme prosenttia bruttokansantuotteestaan. Indonesialla on Kaakkois-Aasian suurin laivasto. Se hallinnoi maailman laajinta saaristoa, joka sijaitsee strategisesti tärkeiden kulkureittien varrella. Saariston suojassa piilee edelleen merirosvoja: vuonna 2010 raportoitiin 40 alusten ryöstöä tai ryöstö-yritystä Indonesian vesillä. Suurvallat pitävät alueella laivastojaan turvaamassa kauppamerenkulkua. Kiina toimii aktiivisesti Etelä- Kiinan merellä. Vuonna 2012 ilmavoimat hankki neljä uutta Brasiliassa valmistettua A-29 Super Tucano konetta. Koneita on tulossa kaikkiaan 16, ja ne korvaavat vanhentuneet OV-10 Broncos -koneet. == Lähteet == == Aiheesta muualla == *
Lentopallon miesten supersarjan kausi 2000–2001

Lentopallon miesten supersarjan kausi 2000–2001 oli kausi, jolloin kyseistä sarjatasoa pelattiin viimeisen kerran. Nimikkeenä Supersarja tosin palasi vielä muutaman vuoden kuluttua, jolloin 1-sarjan ylemmästä loppusarjasta käytettiin tätä nimitystä. ==Runkosarja== Joukkue O V H Erät Eräpisteet P Korson Veto 18 15 3 49-14 1504-1205 30 Perungan Pojat 18 15 3 48-18 1563-1353 30 Mutalan Riento 18 12 6 39-30 1498-1429 24 Vihdin Lentopallo 18 11 7 40-29 1554-1472 22 Salpis, HollolaSalpis 18 10 8 38-35 1587-1624 20 Virtain Veikot 18 10 8 34-34 1507-1477 20 Kannuksen Ura 18 7 11 32-39 1554-1584 14 Valkeakosken Isku-Veikot 18 7 11 29-41 1476-1561 14 Tornion Lentis -88 18 2 16 17-52 1324-1639 4 Lauttakylän Pyry 18 1 17 19-53 1466-1689 2 Karsinnan jälkeen Tornion Lentis-88 selvisi 1-sarjaan. ==Liigakarsinta== Joukkue O V H Erät Eräpisteet P Perungan Pojat 6 4 2 14-8 501-474 8 Vammalan Lentopallo 6 4 2 13-8 487-478 8 Korson Veto 6 4 2 14-10 545-510 8 Mutalan Riento 6 0 6 3-18 441-512 0 Perunka ja Korso nousivat liigaan, jossa Vammala säilyi. ==SUPER- karsintasarja== Hieman harhaanjohtavasta nimestään huolimatta SUPER- karsintasarjassa karsittiin joukkueita seuraavan kauden 1-sarjaan, koska SUPER lakkasi olemasta. Karsintaan osallistui Superin heikoimpien lisäksi 12 joukkuetta 1-sarjasta ja 2-sarjan lohkovoittajat. ===Lohko 1=== Joukkue O V H Erät P Auran Vannas 3 2 1 7-3 4 Lempäälän Jyry 3 2 1 7-4 4 Lapin Narvi-Pallo 3 2 1 6-4 4 Lauttakylän Pyry 3 0 3 0-9 0 ===Lohko 2=== Joukkue O V H Erät P Kajaanin NMKY 4 4 0 12-4 8 Tornion Lentis -88 4 3 1 9-4 6 Taivalkosken Kuohu 4 2 2 7-7 4 Jokilaakson Lentopallo 4 1 3 5-10 2 Saloisten Salama 4 0 4 4-12 0 ===Lohko 3=== Joukkue O V H Erät P Laihian Luja 4 3 1 10-4 6 Himangan Urheilijat 4 3 1 10-6 6 Rautavaaran Raiku 4 2 2 6-7 4 Nurmon Jymy 4 1 3 6-9 2 Keiteleen Nuju 4 1 3 5-11 2 ===Lohko 4=== Joukkue O V H Erät P Pieksämäen Tsemppi -82 4 3 1 9-2 6 Kantolan Työväen Urheilijat 4 3 1 9-5 6 Keimolan Kaiku 4 2 2 4-6 4 Kangasalan Urheilijat-68 4 1 3 9-10 2 Sahalahden Kunto 4 1 3 3-11 2 ==Lähteet== * Lentopallokirja 2001-2002 ===Viitteet=== Luokka:Vuoden 2000 lentopallo Luokka:Vuoden 2001 lentopallo Luokka:Lentopallon Supersarjan kaudet
Viipurin IFK

Idrottsföreningen Kamraterna Viborg, eli Viipurin IFK, oli viipurilainen urheiluseura. Vuonna 1896 perustettu seura oli Suomen ensimmäinen IFK-seura. Viipurin IFK oli myös yksi valtakunnallisen IFK-liiton perustavista seuroista. Viipurin IFK:ssa harrastettiin monia urheilulajeja, ja seura liittyi Suomen Palloliiton jäseneksi vuonna 1908. Parhaiten seura muistetaan jääpallohistoriastaan. IFK:n värit olivat sininen ja valkoinen, kuten useimmilla muillakin IFK-seuroilla. Seuran jääpallojoukkue pelasi ottelunsa valkoisessa paidassa, jonka rinnan ympärillä oli punainen viiva ja rinnassa nelisakarainen keltainen tähti. Viipurin IFK osallistui jääpallon SM- kilpailuihin ensimmäistä kertaa vuonna 1909. SM-finaaliin se selviytyi vuonna 1911. Se hävisi Viipurissa pelatun ottelun Helsingin IFK:lle 7-15, vaikka johti ottelua jo 4-0. Tuo ottelu on edelleen kaikkien aikojen runsasmaalisin SM-finaali. Kauden 1911 toinen sija oli seuran parhaaksi jäänyt sijoitus SM- kilpailuissa. Viipurin IFK:n vuoden 1911 joukkueessa pelasi muun muassa Woldemar Hägglund, josta myöhemmin tuli jääkärikenraali. IFK ei saavuttanut vuoden 1911 jälkeen enää yhtä suurta menestystä. Se karsiutui SM-kilpailuissa aina paikalliskilpailijoitaan Reipasta tai Susia vastaan pelattaessa. Vaatimattomasta menestyksestä huolimatta IFK kasvatti monia 1920-30 luvun merkittäviä jääpallopelaajia. Osa oli luomassa pohjaa Viipurin jääpallon ykkösseuran Susien menetykselle. IFK:sta siirtyivät veljekset Knud ja Valter Lund sekä Niilo Joutsenlahti. Joukkueessa pelasi myös yleisurheilijana menestynyt Erik Åström, joka siirtyi Helsingin IFK:hon. Kiffenin 1920-luvun keskeiset jääpalloilijat Josef Kaplan ja Georg Laibert olivat Viipurin IFK:n kasvatteja. Viipurin IFK:n jääpallotoiminta päättyi 1927, ja koko seura jäi historiaan kun Viipuri luovutettiin Neuvostoliitolle. Saavutukset * Jääpallon SM-kilpailun toinen sija 1911. (Hopeamitaleita ei vielä tuolloin jaettu) == Lähteet == Luokka:Viipurilaiset urheiluseurat Luokka:Vuonna 1896 perustetut urheiluseurat Luokka:Entiset suomalaiset jääpalloseurat Luokka:Entiset suomalaiset jalkapalloseurat
Guaraná Jesus

Guaraná Jesus on brasilialaisen bv0:n kehittämä virvoitusjuoma. Sitä valmistetaan São Luísissa. Juoma on kotimaassaan erittäin suosittu, ja sitä nautitaan Brasiliassa enemmän kuin Coca-Colaa. Sitä valmistetaan guaranasta, joka sisältää kofeiinia, teofylliiniä ja teobromiinia. Juoma kehitettiin ja julkaistiin vuonna 1920, ja se on nimetty juoman kehittäjän, apteekkari Jesus Noberto Gomesin, mukaan. Juomaa markkinoidaan iskulauseella "the pink dream" (). ==Katso myös== * Cajuína ==Lähteet== Luokka:Virvoitusjuomamerkit Luokka:Eteläamerikkalaiset juomat
Rauma Festivo

Rauma Festivo on vuodesta 1984 lähtien Raumalla järjestetty kamarimusiikkifestivaali, jonka järjestelyistä vastaa Rauman Konserttiyhdistys ry. Festivaalin taiteellinen johtaja vuonna 2015 oli Mika Kares. Vuosina 2012–2014 tehtävässä toimi Jan Söderblom, joka johtaa myös vuoden 2016 festivaalin. Festivaalin konsertit pidetään pääsääntöisesti eri puolilla Vanhaa Raumaa. Kirkkokonsertteja on järjestetty Rauman Pyhän Ristin kirkon lisäksi Eurajoen kirkossa. Vuonna 2015 Rauma Festivo keräsi viikon aikana konsertteihinsa noin 3 500 kävijää, mikä oli uusi yleisöennätys. Rauma Festivo kuuluu Finland Festivals -organisaatioon. ==Lähteet== ==Aiheesta muualla== * Rauma Festivon kotisivut * Rauma Festivo Finland Festivalsin sivuilla Luokka:Klassisen musiikin tapahtumat Suomessa Luokka:Rauman tapahtumat
Jorma Ojanaho

Jorma Ojanaho (s. 23. helmikuuta 1970 Lohja) on suomalainen voimamies. Hän voitti Suomen vahvin mies -kilpailun vuonna 1996 ollen samana vuonna kuudes maailman vahvin mies -kilpailussa. Vuosina 1994 ja 1997 Ojanaho oli Suomen vahvin mies -kilpailussa kolmas. Hänellä on 3 lasta. ==Lähteet== Luokka:Suomalaiset voimamiehet Luokka:Vuonna 1970 syntyneet Luokka:Elävät henkilöt
Ambroise Ouédraogo

Ambroise Ouédraogo (s. 15. joulukuuta 1948) on roomalaiskatolinen piispa. Hänet vihittiin papiksi Ouagadougouhun 29. kesäkuuta 1979 ja nimitettiin Niameyn vihkipiispaksi sekä Severianan titulaaripiispaksi 18. toukokuuta 1999. Piispaksi konsekroinnin suoritti 26. syyskuuta Francis Arinze, jota avustivat Jean-Marie Untaani Compaoré ja Guy Armand Romano.Catholic-Hierarchy.org: Bishop Ambroise Ouédraogo 13\. maaliskuuta 2001 Ouédraogo sai nimityksen Maradin piispaksi. == Lähteet == Luokka:Nigeriläiset henkilöt Luokka:Katoliset piispat Luokka:Vuonna 1948 syntyneet Luokka:Elävät henkilöt
Jan Söderblom

Jan Arne Söderblom (s. 2. marraskuuta 1970 Helsinki) on suomalainen viulisti ja kapellimestari. Muusikkoperheeseen syntynyt Söderblom aloitti uransa jo 12-vuotiaana, jolloin hän oli jäsenenä Uusi Helsinki -kvartetissa. Hän teki myös merkittävän elokuvaroolin nuorena Arto Arsina vuoden 1985 elokuvassa Da Capo. Sibelius-akatemian kapellimestariluokalla Söderblom opiskeli vuosina 1997–2001. 2000-luvulla hän on johtanut useita eri orkestereita sekä Suomessa että ulkomailla. Kotimaassa on johtanut muun muassa Radion sinfoniaorkesteria, Helsinki ja Tampere filharmonioita, Sinfonia Lahtea, Tapiola Sinfoniettaa sekä Avanti! -orkesteria. Ulkomailla Söderblom on johtanut useita eri orkestereita, kuten Skotlannin ja Lausannen kamariorkestereita, Helsingborgin sinfoniaorkesteria sekä Espanjan ja Norjan radioiden orkestereita. Jan Söderblom on toiminut Lappeenrannan kaupunginorkesterin sekä Musica Fiskars -festivaalin ja Joroisten Musiikkipäivien taiteellisena johtajana. Rauma Festivo -tapahtuman taiteellisena johtajana hän toimii kolmivuotiskauden 2012–2014. Syksyllä 2012 Söderblom aloitti Pori Sinfoniettan uutena kapellimestarina. Vuoden 2021 alussa Söderblom aloittaa Suomalaisen kamariorkesterin taiteellisena johtajana ja toimii joissakin konserteissa orkesterin konserttimestarina. Jan Söderblomin veli on teatteriohjaaja Erik Söderblom. Heidän isänsä oli kapellimestari Ulf Söderblom. Söderblom ideoi ja organisoi kansainvälisen rauhankonsertin, joka järjestettiin Helsingin Musiikkitalolla 31.8.2014.We Agree To Disagree == Lähteet == *Jan Söderblomin kotisivut *Klassinen.fi === Viitteet === Luokka:Suomalaiset kapellimestarit Luokka:Suomalaiset viulistit Luokka:Vuonna 1970 syntyneet Luokka:Elävät henkilöt Luokka:Suomalaiset lapsinäyttelijät
Antonio Hernández y Rodríguez

Antonio Hernández y Rodríguez (23. heinäkuuta 1864 – 13. tammikuuta 1926) oli meksikolainen roomalaiskatolinen piispa. Hänet nimitettiin Tabascon hiippakunnan johtoon 2. joulukuuta 1912, ja piispaksi vihkiminen seurasi 6. huhtikuuta 1913. Hernández y Rodríguez asetettiin virkaansa 25. toukokuuta. Hän toimi siinä, kunnes erosi tehtävistään 23. syyskuuta 1922, jolloin hänet nimitettiin Tralles in Asian titulaaripiispaksi.Catholic-Hierarchy.org: Bishop Antonio Hernández y Rodríguez == Lähteet == Luokka:Meksikolaiset papit Luokka:Katoliset piispat Luokka:Vuonna 1864 syntyneet Luokka:Vuonna 1926 kuolleet
Raisio-opisto

Raisio-opisto (ent. Raision työväenopisto) on Raision kaupungin ylläpitämä vapaan sivistystyön oppilaitos. Raisio-opisto tarjoaa kaikille avoimia opiskelu- ja harrastusmahdollisuuksia Raision kaupungin sekä Maskun, Ruskon, Mynämäen ja Nousiaisten kuntien alueilla. Opiston toimisto sijaitsee Kirkkoväärtinkujalla Raisiossa.Raision työväenopiston kotisivu karttalinkki Raisio-opistossa toimii myös Raision lasten ja nuorten kuvataidekoulu. Raisio- opisto on varsinaissuomalaisen ILO OPPIA! -opistoverkoston jäsen.ILO OPPIA! -opistoverkosto == Historiaa == Raisio-opisto aloitti toimintansa vuonna 1963. ==Lähteet== Luokka:Raision oppilaitokset Luokka:Kansalais- ja työväenopistot
Tomáš Pöpperle

Tomáš Pöpperle (s. 10. lokakuuta 1984 Broumov, Tšekkoslovakia) on tšekkiläinen jääkiekkoilija, pelipaikaltaan maalivahti. Elite Prospects == Ura == === Seurajoukkueissa === Pöpperle on HC Sparta Prahan kasvatti. Hän debytoi sen edustusjoukkueessa kaudella 2003–2004, jolla pelasi yhdessä Tšekin Extraligan pudotuspeliottelussa. Hän pelasi kauden aikana myös toiseksi korkeimman sarjatason HC Berounští Medvědissä sekä kolmanneksi korkeimman sarjatason HC Příbramissa. Kaudella 2004–2005 hän pelasi 25 runkosarja- ja kaksi pudotuspeliottelua Sparta Prahassa sekä 16 runkosarja- ja kaksi pudotuspeliottelua Berounští Medvědissä. Hänellä oli tuolla kaudella Extraligan paras torjuntaprosentti (94,8) sekä päästettyjen maalien keskiarvo (1,58), ja kauden jälkeen hänet valittiin liigan vuoden tulokkaaksi. Vuonna 2005 Pöpperle siirtyi Saksan DEL-liigan Eisbären Berliniin. Hän oli voittamassa kauden päätteeksi Saksan mestaruutta joukkueensa ykkösmaalivahtina. Vuonna 2006 hän siirtyi hänet vuoden 2005 NHL:n varaustilaisuuden viidennellä kierroksella varanneeseen Columbus Blue Jacketsiin. Pöpperle pelasi kaudella 2006–2007 kaksi NHL:n runkosarjaottelua, ensimmäisen 2. helmikuuta 2007, jolloin Blue Jackets kohtasi vierasottelussa Calgary Flamesin. Hänet vaihdettiin maalille kesken ottelun toisen erän Ty Conklinin tilalle. Suurimman osan kaudesta hän pelasi AHL:n Syracuse Crunchissa. Kaudella 2007–2008 hän ei pelannut yhtään ottelua NHL:ssä, vaan pelkästään AHL:ssä. Vuonna 2008 Pöpperle palasi Tšekin liigaan. Hän pelasi kaudet 2008–2009, 2010–2011 ja 2011–2012 Sparta Prahassa sekä kauden 2009–2010 HC Plzeňissä. Hänellä oli kausina 2009–2010 ja 2011–2012 Extraligan paras päästettyjen maalien keskiarvo sekä kausista jälkimmäisellä myös paras torjuntaprosentti. Kaudeksi 2012–2013 Pöpperle siirtyi vastaperustettuun tšekkiläiseen KHL-seuraan Lev Prahaan. === Maajoukkueessa === Pöpperle on kuulunut Tšekin joukkueeseen yksissä aikuisten arvokisoissa, MM-kisoissa 2006, joissa maa voitti hopeaa. Hän ei pelannut turnauksessa yhtään ottelua. Pöpperle on edustanut Tšekkiä myös Euro Hockey Tourilla sekä juniorimaajoukkueissa, muun muassa nuorten MM-kisoissa 2004. == Lähteet == * === Viitteet === == Aiheesta muualla == * Luokka:Tšekkiläiset jääkiekkomaalivahdit Luokka:Columbus Blue Jacketsin varaamat pelaajat Luokka:Vuonna 1984 syntyneet Luokka:Elävät henkilöt
Eino Nikkilä

Eino Johannes Nikkilä (13. huhtikuuta 1904 Pirkkala – 27. toukokuuta 1985 Järvenpää) oli suomalainen kansatieteilijä ja valokuvaaja. Hän toimi myös Kansallismuseon amanuenssina vuodesta 1936. Helsingin yliopistossa opiskellut Nikkilä osallistui 1920–1930-luvuilla useille ns. kotiseuturetkille, joita yliopiston eri osakunnat järjestivät. Niiden tarkoituksena oli tallentaa maaseudun katoavaa elämäntapaa. Satakuntalaiseen osakuntaan kuulunut Nikkilä suuntasi matkansa luonnollisesti kotimaakuntaansa. Erityisesti häntä kiehtoi maakunnan karu pohjoisosa, Etelä-Pohjanmaan ja Hämeen rajaseutu. Nikkilä teki myös useita retkiä Porin pohjoispuoliselle rannikkoalueelle. Kokemäenjoen laakson sekä Ala-Satakunnan hän sen sijaan jätti kokonaan huomiotta. Nikkilän varhaisimmat valokuvat ovat Suoniemen Sarkolasta vuodelta 1929. Muita hänen merkittävimpiä kuviaan olivat muun muassa ajoverkkokalastus Merikarvialla vuonna 1934 ja kutunjuuston valmistus Tyrväällä 1938. Vuonna 1935 Nikkilä tallensi onnistuneimmat otoksensa, kun hän kuvasi Iisakki Juholaa valmistamassa eränkävijöiden ikivanhaa muinaisruuhea, haapiota, Ahlaisten Uksjärvellä. Sadan kuvan sarjaa pidetään suomalaisen etnografisen valokuvauksen mestariteoksena. Aiheesta valmistui Nikkilän johdolla myös elokuva, josta on kuitenkin säilynyt vain katkelmia. Yhteensä Nikkilä kuvasi retkillään noin 1 400 valokuvaa. Myöhemmin Järvenpäässä asuessaan hän kuvasi muun muassa Jean Sibeliuksen hautajaisia vuonna 1957. Jatkosodan aikana Nikkilä oli mukana Valtion tieteellisessä Itä-Karjalan toimikunnassa, joka teki tutkimuksia suomalaisten miehittämillä alueilla Itä-Karjalassa.Pirjo Uino: Aarne Äyräpää Itä-Karjalan arkeologiaa tutkimassa 1943, A.J. Europaeuksen jälkeläisten sukusanomat 1/2010 Viitattu 6.10.2012. Eino Nikkilän kirjallinen tuotanto käsittää lähinnä Satakuntalaisen osakunnan Satakunta- sarjassa julkaistuja artikkeleita. Lisäksi hän julkaisi teoksen Suksien tarina (WSOY 1966), joka on kattavimpia Suomessa tehtyjä tutkimuksia muinaisista suksilöydöistä. == Lähteet == * Hannu Sinisalo: Ikkuna vanhaan Satakuntaan. Satakunnan Kansa, helmikuu 2002. * Järvenpään rotaryklubin 50-vuotishistoriikki, osa 11 * Eino Nikkilän kuolinilmoitus (maksullinen artikkeli) Helsingin Sanomat 19.6.1985, HS Aikakone. === Viitteet === == Aiheesta muualla == * * Eino Nikkilän kuvasarja Jean Sibeliuksen hautajaisista Luokka:Suomalaiset etnologit Luokka:Suomalaiset valokuvaajat Luokka:Vuonna 1904 syntyneet Luokka:Vuonna 1985 kuolleet
Nikkilä (täsmennyssivu)

Nikkilä voi tarkoittaa seuraavia paikkoja: * Nikkilä, Sipoon keskustaajama * Nikkilän sairaala, psykiatrinen sairaala Sipoossa * Nikkilä, Lahden kaupunginosa * Nikkilä, kylä Halikossa ==Sukunimi== Tammikuussa 2020 sukunimi Nikkilä oli Suomessa 1 442 henkilöllä. Nimen tunnettuja kantajia ovat: * Antti Nikkilä (s. 1978), koripalloilija * Eino Nikkilä (1904–1985), kansatieteilijä ja valokuvaaja * Esko Nikkilä (1926–1986), sisätautiopin professori ja ylilääkäri * Jari Nikkilä (s. 1989), jalkapalloilija * Jussi Nikkilä (s. 1982), näyttelijä, Reijo Nikkilän poika * Markku Nikkilä (s. 1956), kenraaliluutnantti * Niilo Nikkilä (1907–1957), toimittaja ja kommunistipoliitikko * Niklas Nikkilä (s. 2005), jääkiekkomaalivahti * Olavi Nikkilä (1922–2014), poliitikko (Kokoomus) ja maanviljelysneuvos * Petteri Nikkilä (s. 1992), jääkiekkoilija * Pyry Nikkilä (s. 1989), näyttelijä * Reijo Nikkilä (s. 1939), Yleisradion entinen Moskovan-kirjeenvaihtaja * Roope Nikkilä (s. 1990), jääkiekkoilija * Seppo Nikkilä (s. 1936), jääkiekkoilija * Seppo Nikkilä (s. 1962), jalkapalloilija * Tommi Nikkilä (s. 1977), jääkiekkomaalivahti * Yrjö Nikkilä (1897–1966), varatuomari ja Kuopion kaupunginjohtaja == Lähteet == Luokka:Luettelot henkilöistä sukunimen mukaan
Autoasi

thumb|240px|right|Autoasi-korjaamo Köörnummessa, Säkylässä. Autoasi on suomalainen korjaamo- ja varaosaliikeketju. Autoasilla on Suomessa yhteensä yli 250 korjaamotoimipistettä. Taloustutkimuksen tekemän tutkimuksen mukaan Autoasi on tällä hetkellä Suomen tunnetuin korjaamoketju. Autoasi-myymälöillä sekä sen jälleenmyyjillä on käytössä Autoasi-järjestelmä, joka antaa rekisterinumeron perusteella tiedon määräaikaishuolloissa tarvittavista osista tai nesteistä. Autoasi-ketjukonseptin omistaa Örum Oy Ab , joka kuuluu suomalaiseen Mercantile-konserniin. Huhtikuussa 2008 Autoasi ja Teboil olivat solmineet sopimuksen, jonka jälkeen merkittävä osa huoltotöitä tekevistä Teboil-huoltokeskuksista muuttui Autoasi-korjaamoiksi. ==Lähteet== Luokka:Suomalaiset vähittäiskaupan yritykset
Peltomaratti

Peltomaratti (Asperula arvensis) on yksivuotinen matarakasvi, jota esiintyy Euroopassa ja Välimeren alueella. Se on pystyvartinen, kaljuvartinen ja usein runsashaarainen. Alempien nivelien lehtikiehkurassa on neljä vastapuikealapaista lehteä, ylempien nivelien kuudesta kahdeksaan kapeansoikeaa lehteä. Kukinto on tiheä ja mykerömäinen. Teriö on sininen, hyvin kapeatorvinen, kärjestä neliliuskainen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Peltomaratti (Asperula arvensis) * ITIS: Asperula arvensis * United States Department of Agriculture (USDA): Asperula arvensis Luokka:Maratit
Koskibarbit

Koskibarbit (Psilorhynchidae) on karppikaloihin kuuluva eteläaasialainen makean veden kalaheimo. Siihen kuuluu vain yksi suku Psilorhynchus ja siinä on noin 30 lajia.Froese, R. and D. Pauly. Editors. (2022). FishBase. Psilorhynchus McClelland, 1839. Accessed through World Register of Marine Species on 1.11.2022 == Ulkonäkö ja koko == Koskibarbit ovat pieniä sukkulamaisia kaloja, suurimmillaankin noin kahdeksan senttimetrin pituisia. Suu on pieni ja leukojen reunat ovat terävät. Pyrstöevä on selkeästi haarautunut. Kuonossa ei ole viiksisäikeitä. Kylkiviiva on täydellinen ja uimarakko surkastunut. == Levinneisyys == Koskibarbilajien levinneisyys ulottuu Intiasta Nepaliin ja Myanmariin. Ne elävät vuoristojen nopeasti virtaavissa puroissa ja joissa. Heimon lajeja ovat muun muassa koskibarbi (Psilorhynchus homaloptera), kirjokoskibarbi (P. gracilis), marmorikoskibarbi (P. balitora) ja nuolikoskibarbi (P. sucatio). == Lähteet == Luokka:Särkikalat
Kurpitsalyhty

Kurpitsalyhty () on ontoksi koverretusta kurpitsasta valmistettu lyhty, jollaisia käytetään tyypillisesti halloweenina. Kurpitsan kylkeen on kaiverrettu useimmiten silmät ja suu, joiden läpi sisään asetettu kynttilä tai muu valonlähde loistaa. Näin syntyy vaikutelma irvistävistä kasvoista. Kurpitsalyhtyä käytetään koristeena ja se on halloweenin tärkein tunnus. Kurpitsalyhtyjä voidaan käyttää myös samhainin aikaan. Kurpitsalyhdyn ei tarvitse välttämättä olla kurpitsaan kaiverrettu koriste, sillä kaupoissa myydään halloweenin aikaan muun muassa savesta valmistettuja kurpitsalyhtyjä. == Aiheesta muualla == Luokka:Halloween Luokka:Kurpitsat
Native Command Queuing

Native Command Queuing (NCQ) on SATA-standardin laajennus, joka mahdollistaa kiintolevyaseman sisäisen optimoinnin sen suhteen, missä järjestyksessä vastaanotetut luku- ja kirjoituskomennot käsitellään. Näin kiintolevyn lukupään tarpeeton liike vähenee ja sen suorituskyky tehostuu yhtäaikaisten luku- ja kirjoituskomentojen käsittelyssä. Teoriassa se myös vähentää kiintolevyaseman kulumista turhien liikkeiden jäädessä vähemmälle. Myös uudemmissa flash-muisteihin perustuvissa SSD-kiintolevyissä hyödynnetään NCQ- tekniikkaa. Niissä NCQ huolehtii siitä, että kiintolevyllä on tehtäviä suoritettavanaan silloinkin, kun isäntäjärjestelmä on varattuna. NCQ edellyttää, että sekä kiintolevy että järjestelmä tukee sitä. Luokka:Väylät ja liitännät
Kainuun pelastuslaitos

Kainuun pelastuslaitos on Kainuun pelastustoimesta huolehtiva aluepelastuslaitos. Kainuun pelastuslaitos on osa Kainuun hyvinvointialuetta. Pelastuslaitoksen käytössä on 10 paloasemaa. Kaikkiaan Kainuun pelastuslaitos työllistää 90 päätoimista henkilöä sekä 130 sopimuspalokuntalaista. Kainuussa on neljä sopimuspalokuntaa: Kuhmon vapaaehtoinen palokunta, Vuolijoen vapaaehtoinen palokunta, Terrafamen kaivoksen tehdaspalokunta sekä Kainuun Prikaatin sotilaspalokunta. == Paloasemat == Kainuun pelastuslaitoksen paloasemat: * Hyrynsalmi * Kajaani * Kuhmo * Paltamo * Puolanka * Ristijärvi * Sotkamo * Suomussalmi * Vuolijoki == Lähteet == == Aiheesta muualla == * Kainuun pelastuslaitos Pelastuslaitos Luokka:Suomen pelastuslaitokset
A Thousand Words

A Thousand Words on vuonna 2012 julkaistu draamakomedia. Elokuvan pääosaa esittää Eddie Murphy. Elokuvan on ohjannut Brian Robbins. Luokka:Vuoden 2012 yhdysvaltalaiset elokuvat Luokka:Yhdysvaltalaiset draamakomediaelokuvat